

PROJEKTS uz 02.10.2024.

vēlamais datums izskatīšanai: Attīstības komitejā 09.10.2024.

domē: 24.10.2024.

sagatavotājs: Iveta Grīviņa- Dilāne

ziņotājs: Iveta Grīviņa - Dilāne

LĒMUMS

Ādažos, Ādažu novadā

2024. gada 24. oktobrī **Nr.**«DOKREGNUMURS»

**Par projekta “Mežu dienas 2024” ietvaros radīto labiekārtojuma elementu**

**nodošanu pārvaldīšanā pašvaldības aģentūrai „Carnikavas komunālserviss”**

Projekta “Mežu dienas 2024” (turpmāk – Projekts) ietvaros 2024. gadā tika izgatavoti labiekārtojuma elementi – 2 piknika galdi un 2 soli – šūpoles, kas uzstādīti īpašumā “Dailu skvērs”, Ādažu pilsētas centrālajā teritorijā, starp Gredzenu un Vainagu ielām, ar kadastra apzīmējumu 80440110495.

Projekts tika īstenots sadarbībā ar biedrību ”Latvijas Pašvaldību savienība” (turpmāk – LPS) atbilstoši Ministru kabineta 16.06.2016. noteikumiem Nr. 265 “Valsts atbalsta piešķiršanas kārtība meža nozares attīstībai 2016. gadā”. Projekta rezultātu uzturēšana un publiska pieejamība ir jānodrošina piecus gadu pēc tā realizācijas.

Ādažu novada pašvaldības 23.02.2022. saistošo noteikumu Nr. 17/2022 “Pašvaldības aģentūras “Carnikavas komunālserviss” nolikums” 7. punktā aģentūrai ir noteikts uzdevums - apsaimniekot un labiekārtot aģentūrai pārvaldībā nodotos pašvaldības nekustamos īpašumus, kā arī, realizēt pašvaldības, valsts un starptautiskus projektus un programmas aģentūras atbildības jomās.

Saskaņā ar Pašvaldību likuma 73. panta astoto daļu dome lemj par pašvaldības kustamā un nekustamā īpašuma nodošanu starp pašvaldības iestādēm.

Pamatojoties uz Pašvaldību likuma 4. panta pirmās daļas 2. punktu, 73. panta pirmo un astoto daļu, Ādažu novada pašvaldības nolikuma 58. punktu, starp Carnikavas pagasta padomi un aģentūru 02.02.2004. noslēgto apsaimniekošanas līgumu, kā arī Attīstības komitejas 09.10.2024. atzinumu, Ādažu novada pašvaldības dome

**NOLEMJ:**

1. Nodot pašvaldības aģentūrai “Carnikavas komunālserviss” projekta “Mežu dienas 2024” ietvaros radītos labiekārtojuma elementus - 2 piknika galdus un 2 solus – šūpoles.
2. Aģentūrai nodrošināt 1. punktā noteikto labiekārtojuma elementu uzturēšanu un publisku pieejamību atbilstoši to lietderīgās ekspluatācijas nosacījumiem.
3. Centrālās pārvaldes Juridiskajai un iepirkumu nodaļai 1. punkta izpildei 15 (piecpadsmit) dienu laikā no lēmuma parakstīšanas dienas sagatavot papildu vienošanos Carnikavas pagasta padomes un aģentūras 02.02.2004. apsaimniekošanas līgumam.
4. Pašvaldības izpilddirektora vietniecei parakstīt 3. punktā minēto vienošanos un veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@-APN, CKS, IDRV

I.Grīviņa – Dilāne, 28328782